बोकारो : अटल जी केर जन्मदिन कें आइ बोकारोमे मैथिल नवयुवक संघ मैथिली दिवसक रूपे मनौलक। संघक अध्यक्ष सुनील मोहन ठाकुर अटलजी केँ जल्द स्वास्थ्य लाभ आ चिर आयु के कामना कयलाह आ आशा व्यक्त केलनि जे 2014 मे फेर भाजपा शासनमे मिथिला राज्यक कल्पना कैल जा सकैत अछि, कियैक तँ अटल जी केर शासनमे जे मैथिली के प्रतिष्ठित कैल गेल ओकरा मैथिल समाज कहियो नै बिसैरि सकैछ। श्री ठाकुर झारखण्डक भाजपा सरकारसँ मैथिली केँ द्वितीय राज्य भाषाक दर्जा देबाक मांग सेहो कयलाह । कार्यक्रममे मिथिला एकेडमीक उपाध्यक्ष राजेंद्र कुमार, लक्ष्मण झा, गणेश चौधरी, चन्द्र कान्त मिश्र अरुण पाठक, विश्वनाथ झा संगे बहुतो मैथिल उपस्थित छलाह। कार्यक्रमक सञ्चालन श्रवण झा आ धन्यवाद ज्ञापन प्रमोद मिश्र कयलाह। 